नई दिल्ली: बॉलीवुड में लकी चार्म को लेकर लोग कई चीजें फॉलो करते हैं, जैसे किसी को लगता है कि कोई अक्षर या कोई नाम उसके लिए शुभ है तो बार-बार वह उन्हीं शब्दों को लेकर ही फिल्म बनाता है. या किसी के लिए कोई इंसान लकी चार्म की तरह होता है तो फिल्म मेकर सोचता है कि अब इस इंसान के बिना फिल्म नहीं बनाउंगा. इस तरह की बातों को फॉलो करना बॉलीवुड में नई बात नहीं लेकिन कम ही लोग जानते हैं हर बात में अपने तर्क को बुलंदी से रखने वाले बॉलीवुड के बादशाह का लकी चार्म क्या है. शाहरुख खान की फिल्में अधिकतर दीपावली के आस-पास ही रिलीज होती हैं. ऐसा नहीं है कि इसके अलावा उन्होंने कभी कोई फिल्म रिलीज नहीं की लेकिन इस बात से भी इनकार नहीं किया जा सकता कि दीपावली पर आने वाली शाहरुख की फिल्मों ने हमेशा ही बॉक्स ऑफिस पर हंगामा किया है.